Բրանիսլավ Իվանովիչ

Բրանիսլավ Իվանովիչ (սերբ.՝ Бранислав Ивановић, փետրվարի 22, 1984(1984-02-22), Սրեմսկա-Միտրովիցա, Socialist Autonomous Province of Vojvodina, Սերբիայի Սոցիալիստական Հանրապետություն, ՀՍՖՀ, Սրեմսկա-Միտրովիցա), սերբ պրոֆեսիոնալ ֆուտբոլիստ է, «Չելսիի» պաշտպանը և Սերբիայի հավաքականի ավագը։


== Ակումբային կարիերա ==
Բրանիսլավը- «Ռեմոնտ» ակումբի սանն է։ Նա իր դեբյուտային խաղը հիմնական կազմում անցկացրել է 2002 թվականին, ավելի ուշ, նույն տարվա հուլիսին նա տեղափոխվեց «Սրեմ», որտեղ հանդես եկավ մինչև անցումը ՕՖԿ 2003 թվականին։ Երեք տարի Սերբիայի Սուպերլիգայում հանդես գալուց հետո, նա 2006 թվականի փետրվարին չորս տարվա պայմանագիր կնքեց մոսկովյան «Լոկոմոտիվ»-ի հետ։ Այս անցումը մեծ մասամբ նպաստեց Սերբիայի հավաքականի կազմում նրա կարիերայի զարգացմանը։ Միակ տիտղոսը, որը նա նվաճեց երկաթուղայինների կազմում, 2007 թվականի Ռուսաստանի գավաթն էր։


=== «Չելսի» ===
2008 թվականի հունվարի 15-ին Չելսին ընդունեց, որ ակումբը համաձայն է «Լոկոմոտիվ»-ի՝ Իվանովիչի տրանսֆերի համար ներկայացրած պայմաններին, ինը միլիոն ֆունտի սահմաններում, ֆուտբոլիստի անձնական համաձայնությունից և բժշկական զննությունից հետո։ Ըստ լրատվամիջոցների եվրոպական առաջատար ակումբները ցանկանում էին Իվանովիչին տեսնել իրենց շարքերում։ Հավակնորդների թվում էին իտալական Միլանը, Յուվենտուսը և Ինտերը, նաև հոլանդական Այաքսը։ «Լոկոմոտիվ»-ը հայտարարեց տրանսֆերի գինը տասներեք-տասնհինգ միլիոն եվրոյի սահմաններում։ Ակումբի տվյալներով դա եղել է ամենաթանկ վաճառքը Ռուսաստանի ֆուտբոլի պատմության մեջ։ Իվանովիչը երեք ու կես տարվա պայմանագիր կնքեց «կապույտների» հետ։ 2 համարով մարզաշապիկը նրան է հանձնել «Չելսիի» գլխավոր մենեջեր Պիտեր Կենիոն։ Անգլիայում աշխատելու որոշումը տվել է Լոնդոնի դատարանը, վերանայելով հունվարի 14-ին 23-ամյա պաշտպանին բրիտանական երկարաժամկետ աշխատանք մուտքի արտոնագրերի հանձնման հարցը։ Գործը լուծվեց դատարանի միջոցով այն պատճառով, քանի որ վերջին երկու տարվա ընթացքում ֆուտբոլիստը ազգային հավաքականի խաղերի 75 տոկոսը չէր անցկացրել, ինչպես պահանջվում է Մեծ Բրիտանիայի աշխատանքի օրենքով։
Չնայած ֆուտբոլիստի համար վճարված բարձր գնին, 2007/08 թվականներին նա այդպես էլ դաշտ չի մտել հիմնական կազմում։ Այնուամենայնիվ, նա շատ անգամներ է խաղացել պահեստային կազմում։ Այդ առումով ամառային տրանֆերային պատուհանի ժամանակ խոսակցություններ են տարածվել Իվանովիչի՝ «Ստեմֆորդ Բրիջից» Իտալիա հեռանալու մասին։ Հաճախ են նշվել «Յուվենտուս»-ը և «Միլան»-ը, որոնք այն ժամանակ պաշտպանության գծում հմուտ խաղացողի կարիք ունեին։ Սակայն նոր մարզչի՝ Լուիս Ֆելիպե Սկոլարիի ժամանումից հետո սկսեց հանդես գալ ընկերական և Պրեմիեր Լիգայի հանդիպումների ժամանակ։
Ավելի քան ութ ամիս Չելսիում մնալուց հետո Իվանովիչը անցկացրեց իր առաջին խաղը՝ Ֆուտբոլի լիգայի գավաթում «Պորտսմուտ»-ի դեմ, որը ավարտվեց «կապույտների» 4։0 հաշվով հաղթանակով։ Իսկ դեբյուտային խաղը Պրեմիեր Լիգայում տեղի է ունեցել «Աստոն Վիլլայի» դեմ, որտեղ «կապույտները» հաղթել են 2։0 հաշվով։
Առաջին գոլը Չելսիյի կազմում Բրանիսլավը խփել է 2009 թվականի ապրիլի 8-ին, Լիվերպուլի դարպասին, ՈԻԵՖԱ-ի Չեմպիոնների Լիգայի մեկ քառորդ եզրափակչի խաղում, «Էնֆիլդ» ստադիոնում։ Այդ նույն խաղում նա Չելսիում խփեց նաև իր երկրորդ գոլը։ Արդյունքում, «կապույտները» կորզեցին հաղթանակը «մերսիսայդցիներից» 1։3 հաշվով։
2009/2010 թվականների մրցաշրջանում Բրանիսլավը «Չելսիի» համար կրկին հանդիսացավ կարևոր խաղացող։ Ժոսե Բոսինգվայի՝ ակումբի պաշտպանի վնասվածքը մինչև մրցաշրջանի ավարտը նրան զերծ պահեց գործողություններից և Իվանովիչը փայլուն կերպով փոխարինեց պորտուգալացուն։ Բացի այդ առաջնության 11-րդ տուրի «Բոլթոն Ուոնդերերս»-ի դեմ խաղում Բրանիսլավը խփեց մրցաշրջանի իր առաջին և միակ գնդակը, որը նրա համար դարձավ երրորդը «կապույտների» մարզաշապկում։ Սկզբում այդ գնդակը արձանագրվեց որպես Զետա Նայտի ինքնագոլ, սակայն ավելի ուշ փոխանցվեց սերբ խաղացողի անվանը։
2013 թվականի մայիսի 15-ին Չելսին առաջին անգամ նվաճեց ՈՒԵՖԱ-ի գավաթը, շնորհիվ Բրանիսլավ Իվանովիչի հիմնական ժամանակին ավելացրած երրորդ րոպեի գոլի։


== Վիճակագրություն ==


=== Ակումբային վիճակագրություն ===
2015 թվականի հունիսի 15-ի դրությամբ


=== Միջազգային վիճակագրություն ===
2015 թվականի հունիսի 15-ի դրությամբ


=== Խաղերը և գոլերը հավաքականի կազմում ===
2015 թվականի հունիսի 15-ի դրությամբ
}}
Ընդհանուր։ 77 խաղ, 10 գոլ, 33 հաղթանակ, 19 ոչ ոքի, 25 պարտություն։


== Ձեռքբերումներ ==


=== Ակումբային ===
 «Լոկոմոտիվ»

Ռուսաստանի գավաթի հաղթող։ 2007
Ընդհանուր։ 1 տիտղոս «Չելսի»

Պրեմիեր Լիգայի հաղթող։ 2009-10, 2014-15
Անգլիայի գավաթի հաղթող։ 2009, 2010, 2012
Ֆուտբոլային լիգայի գավաթի հաղթող։ 2015
Անգլիայի Սուպերգավաթի հաղթող։ 2009
ՈՒԵՖԱ Չեմպիոնների Լիգայի հաղթող։ 2013
ՈՒԵՖԱ Եվրոպայի Լիգայի հաղթող։ 2014
Ընդհանուր։ 9 տիտղոս


=== Անձնական ===
Ռուսաստանի առաջնության 33 լավագույն ֆուտբոլիստների ցուցակում։ № 1 (2007)
ՊՖԱ-ի վարկածով տարվա թիմ։ 2010, 2015
Սերբիայի տարվա ֆուտբոլիստ։ 2012, 2013
ՈՒԵՖԱ-ի վարկածով տարվա թիմ։ 2015


== Ծանոթագրություններ ==


== Արտաքին հղումներ ==
Վիճակագրությունը whoscored.com կայքում(անգլ.)
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Ֆուտբոլիստի պրոֆիլը Archived 2010-11-01 at the Wayback Machine. Chelsea-fc.ru կայքում (ռուս.)
Ֆուտբոլիստի պրոֆիլը Archived 2016-08-11 at the Wayback Machine. Chelseafc.com կայքում (անգլ.)
Ֆուտբոլիստի պրոֆիլը Archived 2012-03-30 at the Wayback Machine. Fifa.com կայքում(անգլ.)
Ֆուտբոլիստի պրոֆիլը Worldfootball.net կայքում (անգլ.)
Ֆուտբոլիստի պրոֆիլը Football-lineups.com կայքում (անգլ.)